A télen fogant gyermekeknél nagyobb a kockázata az autizmusnak és a dyslexiának - Világot Látni
Egy skót tanulmány szerint a télen fogant babáknál nagyobb valószínűséggel alakul ki tanulási zavar.
A Glasgow-i Egyetem, a Cambridge-i Egyetem, a Nemzeti Egészségügyi Szolgáltató és a Skót Kormány közösen vizsgáltak meg több mint 800 ezer skót iskolás gyermeket 2006-2011 között.
Azt találták, hogy a téli babáknál nagyobb valószínűséggel alakul ki az autizmus, a szellemi fogyatékosság és tanulási zavar, mint pl.: a dyslexia.
A kutatók úgy vélik, hogy a terhesség korai szakaszaiban a kevés napfény hathat az agy fejlődésére.
A január – március között fogantak 8,9 %-ának lett valamilyen problémája, míg a július – szeptember közöttieknek csak 7,6 %-ának.
Nagy-Britanniában ötből egy embernek alacsony a D-vitamin szintje. Ezt a vitamint a bőrünk termeli a nap sugarainak hatására.
A D-vitamin különösen fontos a terhesség alatt, és már eddig is jól ismert volt, hogy befolyásolja a baba csontjainak növekedését az anyaméhben.
A kutatást végző szakértők szerint komoly hatással van az agy fejlődésére is.
A terhes nők számára 2012. előtt összeállított irányelv szerint szedniük kellett a D-vitamint.
A kormány tanácsadói ezt szeretnék kiterjeszteni minden felnőttre – nem csak a terhes nőkre -, hogy télen D vitamint szedjenek, megelőzve a csontbetegségeket, mint pl.: az angolkórt.
Nem voltak minták más tanulási zavarra, mint látási, hallási vagy mozgás problémákra.
Ez a tanulmány nem mérte közvetlenül a D-vitamint, de továbbra is talán ez lehet a legvalószínűbb magyarázat.
https://lampakor.blog.hu/api/trackback/id/tr2511653104